lflage/wiki-talks huggingface dataset:
Hjælp-diskussion:Skabeloner

message: Er det muligt at erstatte transklusion, substitution og parserfunktion med nogle mere dagligdags udtryk? For eksempel vil folk normalt skrive, at de indsætter en skabelon, ikke at de transkluderer den. Det kan godt være, at fagordene giver god mening for de kodekyndige, men for andre kan det være svært umiddelbart at forstå meningen. --Dannebrog Spy (diskussion) 6. nov 2018, 14:14 (CET)
replies: text: Problemet er at mange af ordene ikke direkte lader sig "oversætte". F.eks. kan dit eksempel om at "indsætte en skabelon" både bruges om transklusion og substitution, og begge af disse bruges også til andet end Skabelon:-er. Men man kunne snildt lave en separat eller på anden måde adskilt del der på mere dagligdags sprog forklarer hvordan skabeloner anvendes uden at gå i dybden med hvordan de fungerer. -- InsaneHacker 🕊️ (🗨️) 6. nov 2018, 14:20 (CET)
replies: text: :Det lyder som en god ide at adskille tingene. Begyndere har jo primært brug for at vide, hvad skabeloner egentlig er, og hvordan man bruger dem. Oprettelse af skabeloner kræver lidt mere viden og erfaring, især hvis det er noget, hvor man ikke lige kan kopiere tingene fra en anden skabelon og rette til. --Dannebrog Spy (diskussion) 6. nov 2018, 21:39 (CET)
replies: text: ::En mulighed kunne være at flytte den tekniske hjælp til en ny side, der svarer til den engelske :en:Wikipedia:Anatomy of a template, og i stedet skrive noget der bedre forklarer skabeloner for nybegyndere ligesom den norske: :no:Hjelp:Maler. Vi kunne godt beholde de nuværende afsnit "Kategorisering med skabeloner" og "Udbredte skabeloner".

text: ::De fleste sprogversioner bruger det umiddelbart uforståelige udtryk "transklusion". Fransk og italiensk kalder det dog for inklusion. Det gør vi jo også i "Hvad henviser hertil" i linket "Vis/skjul inkluderinger". --Weblars (diskussion) 11. nov 2018, 09:54 (CET)
thread_title:  Fagord
Wikipedia-diskussion:Artikler om danskere som andre har

message: Siden Hannah Nydahl har tidligere eksisteret, men er blevet fjernet igen. Den står på listen over artikler om danskere, som andre har. Jeg tænker, hvis andre lande har den, må det være det værd at genskabe den? Men jeg vil lige høre ad? - Ea-katrine (diskussion) 6. nov 2018, 17:12 (CET)
replies: text: De gange, artiklen har været der, har det ikke været med et indhold, som har haft en værdi at have den. Men det skal ikke forhindre at oprette den igen. --Steen Th (diskussion) 6. nov 2018, 17:45 (CET)
replies: text: : Så kan jeg godt se det. Jeg havde tænkt at skrive 5-10 linjer, så det var jo heller ikke det helt store, men jeg vil hellere holde det kort, da emnet ellers nemt kan blive subjektivt/upartisk grundet indholdet. Ea-katrine (diskussion) 6. nov 2018, 21:44 (CET)
Der er også personer, der ikke nødvendigvis er danske statsborgere, der bliver anset som og anser sig selv som danske feks. Ove Arup ?   https://en.wikipedia.org/wiki/Ove_Arup
152.115.89.213 21. nov 2018, 00:39 (CET)
thread_title:  RedLink: Hannah Nydahl
Skabelondiskussion:Fodboldkamp sammenklappelig

message: Hvad betyder tagget "2017" og hvad er pointen med de mange rettelser du har foretaget? mvh Tøndemageren (diskussion) 6. nov 2018, 20:51 (CET)
replies: text: Hej Tøndemager. Rettelserne var "bare" lidt kodeoprydning, da jeg alligevel havde skabelonen åben, og skulle finde ud af hvad der foregik. Lidt som at rette kommafejl i artikel-navnerummet. Desværre fik jeg fumlet lidt da jeg var i forhåndsvisning, og fik trykket "Offentliggør" i stedet for "Tilbage" - så jeg fik ikke redigeringsnoten med. Den burde også have været markeret som "minor edit". "Tag:2017-Kilderedigering" fortæller bare, hvilken version af editoren jeg bruger. NisJørgensen (diskussion) 6. nov 2018, 21:11 (CET)
replies: text: :Den burde bestemt ikke have været markeret som "mindre ændring" - for det er det ikke på nogen måde når du fjerner 416 bytes fra en skabelonen. Altid en god idé lige at forklare hvad man har gjort når det er man pludselig går ind og retter i skabelonerne. Det giver andre brugere en bedre forståelse for hvad det er du ønsker at klare (og evt. stoppe dig, hvis du påbegynder ændringer der ikke er ønsket). mvh Tøndemageren (diskussion) 6. nov 2018, 21:20 (CET)
thread_title:  Ændringer
Diskussion:Otto Jespersen

message: Han var den, der opdagede Great Vowel Shift i engelsk. Se https://en.wikipedia.org/wiki/Great_Vowel_Shift Det burde måske tilføjes?

message: Her bør der stå noget om hans opdagelse af det store vokalskifte 
https://en.wikipedia.org/wiki/Great_Vowel_Shift 
Der er kun en tom link på 
https://da.wikipedia.org/wiki/Nyengelsk 
Se evt også https://sv.wikipedia.org/wiki/Stora_vokalskiftet_i_engelskan 
181.214.159.165 15. jan. 2023, 22:08 (CET)
replies: text: Der sker ofte det at nogen starter en biografi, hvor de kun skriver noget helt grundlæggende om personen. Senere kommer så andre bidragsydere forbi artiklen og tilføjer lidt. Denne biografi er startet i 2006 og ret mange har siden da været forbi. De fleste har kun lavet små ændringer, så det er ganske svært at svare på hvorfor. Du er velkommen til at forsøge at tilføje noget om lige det emne du er interesseret i. Husk vi er alle frivillige. Hjart (diskussion) 15. jan. 2023, 22:19 (CET)
replies: text: :Nyt opslag: Det store vokalskifte på engelsk ~ så er grunden lagt. Hans Christophersen (diskussion) 16. jan. 2023, 12:43 (CET)
replies: text: ::Det kniber for mig at linke til samme artikel på andre sprog. Jeg kan desværre ikke finde ud af det. ~ Hvem vil hjælpe med det? Mvh Hans Christophersen (diskussion) 16. jan. 2023, 15:06 (CET)
replies: text: ::: - Sarrus (d • b)  d. 16. jan. 2023, 15:29 (CET)
replies: text: ::::Mange tak for hjælpen.  Hans Christophersen (diskussion) 16. jan. 2023, 16:34 (CET)
thread_title:  Hvorfor står der intet om hans opdagelse af Det Store (engelske) Vokalskifte?
Diskussion:Kollisionen ved Stureterminalen 2018

message: * november 11 (2018):
replies: text: "Hvis denne lydloggen er korrekt er det store åpenbare mangler både før, under og etter kollisjonen, seier Arnt Myrheim-Holm, studieprogramleder på nautikk ved NTNU",

text: skrev NRK (af Astrid Rommetveit et al.) 176.11.136.155 11. nov 2018, 16:02 (CET)
thread_title:  Kilder (eller potentielle referencer)
Diskussion:Mogens Scott-Hansen

message: Man skal ikke bruge mange minutter på internettet for at finde ud af, at Mogens Scott-Hansen var en stor kapacitet indenfor historien om Sikringsstilling Nord fra VWW1.
Med venlig hilsen Aksel Ludvigsen.
thread_title: Uden overskrift

message: Jeg kender en del af anlæggene i Sikringsstilling Nord og finder artiklen aldeles læseværdig --Hjart (diskussion) 11. jan 2019, 02:48 (CET)
thread_title:  Notabilitet?
Fildiskussion:Heste.Den 4. af Syndikatets udstillinger Elisa Maria Boglino. Tusch.1933.jpg

message: I ask that the discussion about the "correct uploading" of this file, be moved to an English-and-Danish discussion at
 the relevant user's talk page (on Wikipedia).
(On that page, I have translated to English, the stated information about the file's Source.)
Please note that the relevant user is in a process of learning about how to correctly upload etc.
After being blocked, it seems like that user is showing a bonafide attempt at following rules, and trying to do things the right way.
(The reason one asks for the discussion to be moved, is to have other users at wiki-Danish,
be able to jump in and explain things to the user, in case something is lost in translation. Regards!) Sju hav (diskussion) 13. nov 2018, 00:34 (CET)/ Sju hav (diskussion) 13. nov 2018, 00:35 (CET)
thread_title:  the process of "correctly uploading the file" (and request to move this discussion)
Kategoridiskussion:Lande data skabeloner

message: Denne kategori bør hedde Landedataskabeloner for at være korrekt stavet, og for i det hele taget at formidle bedre, hvad den dækker, da "Lande data skabeloner" ingen grammatisk mening giver på dansk. Jeg er med på, at det muligvis kan være svært at ændre navnet, hvis skabelonen benyttes meget, men den bør stadig omdøbes. Tilsvarende bør alle skabelonerne "Lande data xxx" omdøbes til "Landedata xxx", for at være korrekt stavet og dermed give mere mening.
I det hele taget tænker jeg vi bør have en korrekturgruppe her på dansk Wikipedia, så navne på centrale skabeloner (og deres parametre) kommer forbi korrekturgruppen først for godkendelse og korrektur, før de bredes ud til større brug, netop fordi det kan være så svært at få rettet senere. Korrekturgruppen bør selvfølgelig bestå af folk med indgående kendskab til de danske retskrivningsregler. --Jhertel (diskussion) 17. nov 2018, 01:45 (CET)
thread_title:  Korrektion af navn
Diskussion:Gunnar Jørgensen

message: I min jagt på Gunnar Jørgensens dødssted er jeg stødt på to forskellige dødsdatoer. Alle steder, man umiddelbart kan søge på, siger 8. marts 1963. Familiens dødsannonce i Kristeligt Dagblad 12. marts 1963 siger: 
replies: text: :Skolelederen
Gunnar Jørgensen
replies: text: :døde den 8. marts 1963.

text: :Familien

text: :Bisættelsen foregår i stilhed
Men i kirkebøgerne står der 9. marts 1963. Det kan ses i Kirkebog for Sions Sogn, hvor han boede og døde, (Kirkebog for Sions Sogn 1953-1967 D opslag 99) og i kirkebog for Vangede Sogn (Kirkebog for Vangede Sogn 1961-1964 D opslag 83), hvor Mariebjerg Kirkegård ligger, og hvor han er begravet.
Skal vi forholde os til denne uoverensstemmelse? Brams (diskussion) 17. nov 2018, 14:43 (CET)
Jeg har undersøgt videre med hensyn til dødsdato. Hos en kordegn har jeg fået at vide, at kirkebogen/ministerialbogen har sin oplysning om dødsdatoen fra dødsattesten, som lægen har underskrevet, og det er denne dato, der er dødsdagen.
Endvidere har jeg set i Dansk forfatterleksikon: Biografier, red. John Chr. Jørgensen. Rosinante 2001, s. 233: “død 9.3.1963”.
Er der ved at være basis for at ændre dato i artiklen? Brams (diskussion) 19. nov 2018, 16:14 (CET)

text: Død marts 1963. Hvilken dato sidste åndedrag blev trukket og hvornår dødsattesten blev skrevet er uden encyklopædisk værdi. --Madglad (diskussion) 19. nov 2018, 17:00 (CET)
replies: text: :Selvfølgelig er den eksakte dato for mandens død af encyklopædisk værdi. Lægen, som foretager ligsynet, noterer dødstidspunktet på dødsattesten, men lægen kan ved en fejl skrive den forkerte dato, så det er ikke givet, at kirkebogens dato er den korrekte. Thomas Vedelsbøl (diskussion) 19. nov 2018, 17:28 (CET)
replies: text: ::Han er ikke den første der er fundet død efter et døgns tid. Hvordan vil du bestemme klokkeslæt her over et halvt århundrede senere, Thomas Vedelsbøl? --Madglad (diskussion) 19. nov 2018, 18:34 (CET)
replies: text: :::Jeg vil ikke bestemme noget som helst, men står fast på, at spørgsmålet om dødsdatoen er værd at finde svar på. Thomas Vedelsbøl (diskussion) 19. nov 2018, 18:47 (CET)
Det er formodentlig for at undgå diskussioner om datoer i “den virkelige verden”, at dødsattestens dato og dermed kirkebogens er den definitivt gældende (som jeg fik oplyst hos kordegnen med forstand på kirkebogsføring). Jeg foreslår samme princip her i artiklen, altså 9. marts. Brams (diskussion) 19. nov 2018, 19:01 (CET)

text: Jeg foreslår at dawiki ikke baserer sig på førstehåndsforskning eller gætterier. --Madglad (diskussion) 20. nov 2018, 02:14 (CET)
*"død 8. marts 1963 i KøbenhavnKirkebog for Sions Sogn 1953-1967 D opslag 99 (nogle kilder skriver 9. marts)".Det er mit forslag tiltekst. Sju hav (diskussion) 20. nov 2018, 04:25 (CET)
thread_title:  Dødsdato: 8. eller 9. marts?
Skabelondiskussion:Husk kilder

message: Den -knap, der henvises til i skabelonen, findes ikke længere i redigeringsvinduet. Hvad gør vi? Vh. SorenRK (diskussion) 18. nov 2018, 17:10 (CET)
replies: text: Hov, jeg ser nu, at der stadig er en note-knap, når man redigerer i artikel-navnerummet. Jeg kan bare ikke finde frem til, hvor billedet ligger, så det kan sættes ind i skabelonen. Vh. SorenRK (diskussion) 18. nov 2018, 17:23 (CET)
replies: text: :Jeg fandt biledet  og har opdateret skabelonen.--Weblars (diskussion) 2. mar 2019, 09:59 (CET)
thread_title:  Forældet
Diskussion:Deportationen af de norske jøder

message: *november 17 (2018)
replies: text: Hvem sviktet jødene? Mange kunne gjort mer for å redde de norske jødene under andre verdenskrig. Men å skylde på hjemmefronten, som tross alt kjempet mot nazistene, blir feil. Sannheten er at alt for få brydde seg om de norske jødenes skjebne.

text: VG (af Hanne Skartveit). 178.232.137.38 19. nov 2018, 21:15 (CET)
thread_title:  Kilder (potentielle referencer)
Skabelondiskussion:Delkol

message: Der står klart og tydeligt, at man kan give en parameter, hvis man vil have flere end to kolonner. Det virker bare ikke, se fx Wikipedia:Fokusmåned/November 2018. Enten skal koden rettes, eller også skal beskrivelsen. Mvh. Arne (Amjaabc) (diskussion) 23. nov 2018, 10:19 (CET)
replies: text: Det virker hvis man skriver kol= inden antal kolonner. Nogen kan måske tilføje muligheden for en "unavngiven parameter" også.--Weblars (diskussion) 23. nov 2018, 14:36 (CET)
replies: text: :Ja, selvfølgelig! Jeg tror også, det vil være godt med mulighed for unavngiven parameter, som fx ved . Tak for opklaringen. Mvh. Arne (Amjaabc) (diskussion) 23. nov 2018, 21:21 (CET)
thread_title:  Flere end to kolonner 

message: Denne skabelon laver nu altid et fast antal kolonner (enten 2 eller et antal givet i en parameter). Jeg foreslår at vi ændrer skabelonen, så der i stedet er en fast kolonnebredde og et antal kolonner som afhænger af vinduesbredden, hvis antal kolonner ikke eksplicit angives. Vi kan også tilføje en ny parameter for den ønskede kolonnebredde med 30em som standard. Det vil betyde bede en tilpasning til forskellige skærm- eller vinduesstørrelser. Samme system bruges i  hvor det fungerer udmærket så vidt jeg ved.
Hchristophersen, du har brugt skabelonen meget i den seneste tid. Har du er kommentar? Kartebolle (Dipsacus fullonum) (diskussion) 17. maj 2022, 07:28 (CEST)
replies: text: Jeg vil gennemføre ændringen da ingen har kommet med indvendinger. Brug af skabelonen med mange kolonner kan give en visning på små skærme som ikke ser godt ud. --Kartebolle (Dipsacus fullonum) (diskussion) 1. jun. 2022, 15:10 (CEST)
replies: text: :  Jeg har erstattet skabelonkoden med den som bruges på engelsk Wikipedia. Man kan ikke længere angive antallet af kolonner, men i stedet den ønskede minimumsbredde med . Standard er 30em ligesom for . --Kartebolle (Dipsacus fullonum) (diskussion) 1. jun. 2022, 15:49 (CEST)
thread_title:  Kolonnebredde og -antal
Portaldiskussion:Sverige/Månedens artikel/November 2018

message: Umiddelbart virker det på mig som en nationalistisk organisation,  med højreorienterde undertoner, og ikke politisk neutral som artiklen hævder.  Jeg undrer mig over at den er valgt som Månedens artikel på Portal:Sverige (Enstemmig valgt af artikelopretteren). Samtidig er artiklen kun nødtørftigt oversat. Det er ikke holdbart. - Nico (diskussion) 23. nov 2018, 13:10 (CET)
replies: text: Artiklen om Det fria Sverige er slettet på sv.wiki pga. manglende  relevans - Nico (diskussion) 23. nov 2018, 13:14 (CET)
thread_title:  Politisk neutral?
Diskussion:SIARD-DK

message: Jeg tænker at denne artikel skal tilrettes lidt, så den omhandler SIARD generelt, og så i et underafsnit beskriver danske forhold og SIARD-DK. Så kan artiklen også linkes op til den tyske artikel: ":de:SIARD (Datenbank-Archivformat)".--Kjeldjoh (diskussion) 23. nov 2018, 15:49 (CET)
thread_title: Danske forhold
Diskussion:Legaltech

message: Jeg har sat denne mærkat på artiklen, da den har adskillige problemer. 
For det første er det ikke klart, i hvert fald ikke i begyndelsen, hvad begrebet egentlig dækker over. Det er altid vigtigt klart at beskrive, hvad en artikel handler om.
For det andet skrev den anonyme bruger, der oprettede artiklen, i opsummeringen bl.a. "jeg har skrevet opgave om det på universitetet". Det snerper af noget førstehåndsforskning, men artiklen ser også ud til at have skelet til :en:Legal technology. Der er også enkelte kildehenvisninger i artiklen.
For det tredje ser afsnittet om danske "successer" ikke helt neutralt ud - alene brugen af dette ord i overskriften er tvivlsom.
Endelig trænger artiklen til en grundig wikificering.
—Arne (Amjaabc) (diskussion) 24. nov 2018, 10:13 (CET)
thread_title:  Uencyklopædisk
Diskussion:Nikolaj Rosenbakh

message: Her er formodentlig et navn, der kan diskuteres. Fra den tyske artikel kan man læse, at han er af tysk-baltisk oprindelse og hed oprindeligt Frommhold Nikolai von Rosenbach. Den russiske side kalder ham Николай Оттонович Розенбах (uden "von"), og dette bliver iflg. almindelige translitterationsregler til Nikolaj Ottovitj Rozenbakh. Ud fra den tyske artikel fremgår det, at han ret tidligt er integreret i den russiske kultur, så jeg vil foreslå, at vi tager udgangspunkt i dette navn, men også nævner det tyske. Jeg flytter derfor til Nikolaj Rozenbakh (med j) og retter lidt til. --Arne (Amjaabc) (diskussion) 27. nov 2018, 09:50 (CET)
replies: text: Han tilhører den baltiske adel i Estland, og denne bruger mig bekendt altid formen med "von", se fx Eestimaa rüütelkonna aadlimatrikkel (på estisk wiki). Mine estisk værker gav ikke noget sikkert resultat men dette link kan måske tjene som kilde? Rmir2 (diskussion) 27. nov 2018, 10:52 (CET)
replies: text: :Hvad siger du til et kompromis, hvor vi anfører "von" (eller faktisk "fon", som er translitterationen af фон) i parentes: "Nikolaj Ottovitj (fon) Rozenbakh ()"? --Arne (Amjaabc) (diskussion) 27. nov 2018, 12:20 (CET)
replies: text: ::Mit forslag er, at vi flytter ham til det tyske navn med angivelse af den nævnte eksterne kilde samt Baltisches Biographisches Lexikon Digital som begrundelse. Formen med -kh ser "kunstig" ud (min fejl, jeg burde have tjekket det ved oprettelsen). Med hensyn til det russiske navn synes jeg, at vi skal lade det blive stående indtil videre. Det kan jo være, at man på russisk simpelthen ikke har tradition for former med "von" (måske også af politiske grunde), men uanset hvad synes jeg ikke at russisk translit skal være det vejledende for et tysk personnavn, jvf. fx Karl Ernst von Baer og Fabian Gottlieb von Bellingshausen. venlig hilsen Rmir2 (diskussion) 27. nov 2018, 12:40 (CET)
replies: text: :::Hele miseren stammer jo fra, at der er tale om en person af tysk oprindelse, der i den periode, hvor han har gjort sig bemærket, har været en del af den russiske kultur. Derfor tænkte jeg, at han skal angives under sit russificerede navn. De to kilder, du har nævnt, er jo henholdsvis engelsk- og en tysksprogede, og de er måske ikke så egnede som kilder til, hvordan den danske translitteration skal være. Det var noget andet, hvis det var andre fakta som fødsels-/dødsdatoer etc. Jeg vil dog ikke træde mere rundt i det, så hvis du flytter den, så må det være sådan - min holdning findes jo fortsat her på diskussionssiden :-) --Arne (Amjaabc) (diskussion) 27. nov 2018, 13:33 (CET)
thread_title:  Navn
Diskussion:Henry Larsen (roer)

message: Jeg har fundet flere kilder, der omtaler en kendt bådebygger ved navn Henry Larsen fra Køge. Det er nærliggende at tro, at der er tale om den samme person, men jeg har ikke umiddelbart kunnet finde en pålidelig kilde til dette. --Arne (Amjaabc) (diskussion) 27. nov 2018, 14:50 (CET)
thread_title:  Bådebygger
Kategoridiskussion:Studenter fra Københavns Åbne Gymnasium

message: Hverken Carl Madsen eller Pernille Rosenkrantz-Theil m.fl. har gået på "Københavns Åbne Gymnasium". Kan du ikke finde på en bedre løsning? :Kategori:Studenter fra Vestre Borgerdyd Gymnasium?--Madglad (diskussion) 30. nov 2018, 09:01 (CET)
replies: text: Hej Madglad. Jeg kan godt se problematikken. Men som jeg forstår gymnasiets historie, så er det grundlagt som Vestre Borgerdyd Gymnasium og har derefter ændret navn først til Vestre Borgerdyd, og herefter til Københavns Åbne Gymnasium. Jeg oprettede derefter kategorien efter det nuværende navn. Ellers skal vi ud i at skelne mellem, hvornår det hed de forskellige navne, så man skal lave tre kategorier i stil med:
**:Kategori:Studenter fra Vestre Borgerdyd Gymnasium
**:Kategori:Studenter fra Vestre Borgerdyd
**:Kategori:Studenter fra Københavns Åbne Gymnasium

text: Hvad synes du er smartest? Mvh. Toxophilus (diskussion) 30. nov 2018, 09:54 (CET)
replies: text: :Forskellen mellem de to første er negligerbar. Men Københavns Åbne Gymnasium var så vidt jeg ved en relancering af gymnasiet. I øvrigt har skolen også heddet "Borgerdydskole", "Vestre Borgerdydskole", "Vestre Borgerdyd Gymnasium og HF"

text: :Mvh. Madglad (diskussion) 30. nov 2018, 11:33 (CET)

text: :PS. OT. Min far har sjovt nok gået på Vestre Borgerdyd Gymnasium i Helgolandsgade. :-)
replies: text: ::Hej Madglad. Sikke en masse forkortelser.. jeg tror jeg fik gættet mig igennem de fleste, så de gav mening. Det du mener er, at vi holder os til de to (har streget den ene ud ovenfor), og skelner skarpt ved at smide alle studenter før 2007 i :Kategori:Studenter fra Vestre Borgerdyd Gymnasium, men alle efter navneskiftet skal i :Kategori:Studenter fra Københavns Åbne Gymnasium? Mvh. Toxophilus (diskussion) 30. nov 2018, 11:57 (CET)
replies: text: :::Enig. Fin plan, --Madglad (diskussion) 30. nov 2018, 12:37 (CET)
thread_title:  Gymnasiet er "nyt"
Diskussion:Kinas annektering af Tibet

message: Jeg foreslår at artiklen flyttes til: Kinas anneksion af Tibet. Rent sprogligt betegner en besættelse nemlig en midlertidig sag. Rent politisk var titlen oprindelig egnet til at støtte de tibetanske eksilgrupper. Men titlen er forældet, da ingen længere tror, eller kræver, at Kina skal opgive Tibet. --Cayrouses (diskussion) 27. maj 2019, 12:09 (CEST)
Da hele artiklen er Rmir2's fortjenstfulde værk, vil jeg afvente hans tilbagekomst, men det er klart at titlen er polemisk i betragtning af at brødteksten er oversat fra engelsk wiki, men at titlen der er: "Incorporation of…"--Cayrouses (diskussion) 27. maj 2019, 12:16 (CEST)
replies: text: Jeg er enig, men forslaget bør en tur omkring Wikipedia:Flytteforslag før en flytning. --Kartebolle (Dipsacus fullonum) (diskussion) 27. maj 2019, 12:18 (CEST)
replies: text: : Er enig i forslaget - men også enig at det skal forbi WP:Flyt først. mvh Tøndemageren (diskussion) 27. maj 2019, 12:41 (CEST)
Tak for tilslutning. Måske det ville være mest neutralt at bruge ordet "indlemmelse". I så fald bliver hele titlen: Tibets indlemmelse i Kina. Dette valg vil være på linje med det engelske. --Cayrouses (diskussion) 27. maj 2019, 17:38 (CEST)
thread_title:  Besættelse eller anneksion?
Diskussion:Komfur

message: En IP-bruger har skrevet følgende, der hermed flyttes fra artiklen. Vh. SorenRK (diskussion) 2. dec 2018, 15:44 (CET)
"Idet der normalt - hvis ikke altid - hører en ovn med til et (brænde)komfur vil jeg foreslå følgende forklaring på ‘komfur’. 1)Ordet komfur består af 2 led: kom + fur hvoraf første led er afledt af com (med) og andet led af fourno el. forno (ovn) - kort sagt ‘(kogeindretning) med ovn’. komfur er med denne analyse en fordanskning af et sydeuropæisk navn på en specifik kogeindretning"
thread_title:  Forslag til etymologi
Diskussion:A/S Brdr Michaelsen, Hedensted

message: Hej Knud
Jeg opdaterede i går nyheden om Brdr. Michaelsen har af Hedensted kommunen blevet hædret med at få opkaldt byens torv efter dem. Det er blevet slettet igen. Hvad er årsagen og hvad skal jeg gøre for at få det på siden igen
?
Hilsen
Jens Michaelsen

message: Hej Knud
Jeg vil gerne indsætte dette foto af min fars og hans brødres virksomhed. Fotoet er blev taget i 1968 i anledningen af Deres store 25 års jubilæum. Kan jeg indsætte dette foto?
hilsen
Jens
thread_title:  A/S Brdr. Michaelsen Hedensted - Foto